<classify> RAIS John Magufuli amesema nchi za Afrika, zimetambua mustakabali wake uko mikononi mwao ; na uhuru wa kisiasa hauwezi kuwa na maana, kama zitaendelea kuwa tegemezi kiuchumi, kwa kuombaomba misaada nje.Ameonya kuwa ushirikiano wa namna hiyo, hauhitajiki tena katika mazingira ya sasa. Alitoa kauli hiyo jana jijini Dar es Salaam wakati akifungua Mkutano wa 18 wa Mawaziri wa Mambo ya Nje kutoka nchi za Afrika na Nordic Norway, Sweden, Denmark, Iceland na Finland, unaowakutanisha mawaziri 34 na washiriki wengine 250.Mkutano huo pia ulihudhuriwa na marais wastaafu wa Tanzania, Ali Hassan Mwinyi, Jakaya Kikwete na Waziri Mkuu mstaafu, Jaji Joseph Warioba na viongozi wengine wa dini, siasa na mabalozi.Rais Magufuli alisema Afrika haiwezi kuendelea na kuwa na uhuru wa kujiamualia mambo yake, iwapo mataifa yataendelea kuwa ombaomba, bali inapaswa kuamka na kutambua uchumi wake uko mikononi mwake. Kwa muda mrefu Afrika ilitafuta ukombozi wa kiuchumi kwa kujikita zaidi kupokea na kutoa misaada. Ushirikiano wa namna hii, sio endelevu na wala hauhitajiki katika mazingira ya sasa. Viongozi wengi wa Afrika tumetambua mustakabali wa bara letu uko mikononi mwetu na uhuru wa kisiasa hauwezi kuwa na maana sana, endapo mataifa yetu yataendelea kuwa tegemezi kiuchumi,alisema Rais Magufuli.Alisema jukumu la viongozi wa sasa, kama walivyoachiwa na waasisi wa ukombozi ni kubadili mwelekeo na kuingia katika uhusiano wa kisasa, ambao mataifa yanajikita katika ushirikiano wa kiuchumi kupitia biashara, uwekezaji na diplomasia ya uchumi, ambayo ndio msingi wa uhusiano wa mataifa hayo kwa sasa.Kwa bahati nzuri fursa, uwezo na mazingira ya kuingia kwenye ushirikiano huo wa diplomasia ya uchumi tunayo. Tutumie fursa hiyo kujenga nchi zetu na uchumi wa watu wetu,alisema Rais Magufuli.Akitoa mfano, alisema nchi za Nordic ziko tano, lakini pamoja na kuwa na eneo dogo la ukubwa wa kilomita HABARI Kikwete ashauri SADC kupiga vita malaria Alisema hayo juzi alipozungumza na waandishi wa habari, baada ya kuzungumza na mawaziri wa nchi za SADC wa sekta ya afya na Ukimwi katika mkutano wao, uliofanyika juzi Dar es Salaam.Kikwete ambaye ni mmoja wa wajumbe wa jopo la watu maarufu duniani la kupambana na malaria kupitia taasisi ya End Malaria Council, chini ya uenyekiti wa bilionea Bill Gates, alisema nchi za SADC zinapaswa kuongeza kasi ya mapambano dhidi ya malaria, kwa kuzingatia uongozi shupavu, fedha za mapambano na matumizi ya teknolojia sahihi.Alisema kuondoa malaria Afrika inawezekana, ikiwa nguvu ya pamoja itawekwa. Alitoa mfano mara ya mwisho mtu kuugua malaria Marekani ilikuwa mwaka 1956, hivyo malaria kuisha Afrika inawezekana. Alisema inasikitisha namna Afrika ilivyobeba mzigo mzito wa vifo, vinavyotokana na malaria, hivyo juhudi za kiuchumi zinazofanywa na nchi za SADC, hazitazaa matunda bila kuifuta malaria katika Afrika.Nimetumwa na jopo letu la kupambana na malaria kwa mawaziri hawa wa SADC, kuzungumza nao kuhusu kuongeza kasi ya kuuondoa ugonjwa huu Afrika...tunafahamu jitihada kubwa imefanyika, mafanikio yameonekana, nguvu zaidi inahitajika...mwaka 2010 hadi 2015 kulikuwa na kasi kubwa sasa imepungua, ila tunasema tusiiache. Tuweke nguvu katika mambo matatu: dawa mseto; vyandarua vyenye dawa; na dawa ukoko, alisema Rais Kikwete.Alisema katika maisha yake ni mtu wa matumaini, hivyo anaamini siku moja malaria Afrika itaisha. Alizitaka nchi za SADC kununua dawa za kuua viluilui vya mbu katika Kiwanda cha Viuadudu cha Tanzania Biotech Products Ltd kilichopo Kibaha mkoani Pwani katika kufanikisha juhudi hizo.Mawaziri SADC wazuia matumizi ya maziwa ya kopo kwa vichanga Mawaziri hao walipitisha kanuni za pamoja za katazo la kuhamasisha matumizi ya maziwa ya kopo kwa vichanga na kuondoa viribatumbo; na kuanzisha kikosi kazi cha uratibu wa pamoja maafa na kupambana na kushughulikia ebola.Ummy ambaye ni Mwenyekiti wa mawaziri wa sekta hiyo ya afya na Ukimwi wa nchi za SADC, alisema kwa kauli moja katika eneo la lishe ili kupunguza udumavu, wameweka kanuni za pamoja za katazo la uhamasishaji wa matumizi ya maziwa ya kopo na vyakula mbadala kwa vichanga, kumlinda mama anayenyonyesha.Akifafanua, Waziri Ummy alisema lishe bado ni tatizo kubwa kwa nchi za SADC na wamekubaliana pia matumizi ya kadi za alama za lishe kwa nchi hizo na kutumia mfumo wa kikanda kuboresha lishe kwa watoto na mkakati wa kikanda wa kudhibiti uzito uliozidi na kiribatumbo katika jamii.Tumeazimia kuwe na uongezwaji wa virutubisho vya vitamini na madini wakati wa usindikaji kwenye unga wa mahindi, unga wa ngano, sukari, mafuta ya kula na chumvi, alisema.Aidha, Waziri Mwalimu alisema katika kukabiliana na changamoto ya lishe kwa nchi wanachama, wanatarajia kuweka kanuni za pamoja za katazo hilo la kuhamasisha maziwa ya kopo na vyakula mbadala kwa watoto wachanga na wadogo na kumlinda mama anayenyonyesha likizo ya uzazi.Tumeweka kanuni za pamoja za katazo la uhamasishaji wa matumizi ya maziwa ya kopo na vyakula mbadala kwa vichanga na watoto wadogo na kumlinda mama anayenyonyesha yaani likizo ya uzazi, alisema.Aliongeza kuwa watoto wengi wanashindwa kunyonya kwa kipindi wanachohitaji, kiasi kwamba wanaanzishiwa maziwa mbadala mapema, jambo ambalo ni kinyume na kanuni za afya.Ummy alisema wameazimia kutumia mfumo wa kikanda, kuboresha lishe kwa watoto na mkakati wa kikanda wa kudhibiti uzito uliozidi na kiribatumbo katika jamii. Alisema azimio hilo linataka uongwezwaji wa virutubishi vya vitamini na madini wakati wa usindikaji kwenye unga wa mahindi, unga wa ngano, sukari, mafuta ya kula na chumvi. JPM: Afrika tujitegemee za mraba milioni 3.5 na idadi ya watu takribani milioni 27, bado zina uchumi mkubwa, ukilinganisha na nchi za bara lote la Afrika lenye watu zaidi ya bilioni moja.Rais Magufuli alisema pato la mwaka jana kwa nchi za Nordic, lilikuwa dola trilioni 1.7 huku pato la nchi zote za bara la Afrika kwa mwaka huo likiwa ni dola trilioni 2.334 wakati bara hilo lina ukubwa wa kilomita za mraba milioni 30.37.Kusema kweli Afrika tuna jambo la kujifunza kutoka Nordic, hatuwezi kuwa na uchumi mdogo wakati nchi tano tu, tena zenye eneo dogo, zikitupita kwa kiwango kikubwa kama hicho. Tutumie fursa ya rasilimali zetu kuweka mazingira ya uwekezaji ili wavutiwe kuja kuwekeza na tujenge viwanda vitakavyoleta mafanikio kwa pande zote,alisema Rais Magufuli.Akitoa mfano Afrika ilivyobarikiwa rasilimali nyingi, Rais Magufuli alisema Afrika ina eneo kubwa la kilimo, ambapo asilimia 30 ya ardhi ya kilimo duniani iko Afrika. Lakini, alisema pia Afrika ina utajiri mkubwa wa rasilimali za bahari ukanda wa Pwani, mifugo, madini, gesi na vitu vingine, hivyo lazima nchi hizo ziamke.Alisema nchi nyingi Afrika, sasa zimetambua maendeleo yao yataletwa na wenyewe, ndio maana mageuzi ya karibuni yamefanywa kwenye ulinzi na usalama, licha ya migogoro kwenye baadhi ya nchi kuendelea. Rais Magufuli alisema bara la Afrika, sasa limetambua nafasi yake katika kukuza uchumi wake, badala ya kuendelea kutegemea nchi wahisani.Alisema hivi sasa duniani, bara la Afrika linashika nafasi ya pili kwa kasi kubwa ya ukuaji uchumi, ambayo ni asilimia 4.1 kwa mwaka jana. Alisema kwamba katika takwimu za ukuaji wa uchumi, nchi 10 ambazo uchumi wake unakua kwa kasi duniani, hivi sasa tano ni nchi za Afrika. Rais Magufuli alisema Tanzania ina vivutio vingi na imeshika nafasi ya pili duniani kwa vivutio vya utalii, lakini bado kuna tatizo la ukosefu wa viwanda. Alisema nchi haiwezi kuendelea ikiwa muuzaji wa mazao ghafi.Alitoa mwito wa Afrika, kuwekeza na kujenga viwanda, kuzalisha bidhaa zilizoongezwa thamani. Nordic wamepiga hatua kwenye viwanda, tushirikiane nao kwenye viwanda tupige hatua na tuzalishe bidhaa zilizoongezwa thamani. Washirika wetu hawa watuunge mkono ili tuinue uchumi wetu na kuwa na manufaa kwa pande zote, tuweke mazingira rafiki na kuondoa urasimu kuvutia uwekezaji, alisema.Katika hatua nyingine, Rais Magufuli alizishukuru nchi za Nordic na Afrika, kukubali Tanzania kuwa mwenyeji wa mkutano huo na kusema utafanyika kwa amani na kuleta tija kwa pande zote. Alisema uhusiano wa mataifa ya Afrika na nchi za Nordic, una historia kubwa na baadhi ni misaada yao wakati wa harakati za ukombozi wa bara la Afrika, ambapo nchi hizo zilisaidia hata kujenga chuo cha wapigania uhuru wa nchi za Kusini Somafco mkoani Morogoro.Nyakati hizo ikumbukwe ilikuwa sio rahisi nchi za Ulaya kuja kutuunga mkono, lakini Nordic walikuja na huo ndio upekee wao. Tunawashukuru sana na baadaye Nordic wameendelea kuwa washirika wetu wakubwa kwenye sekta mbalimbali kama afya, elimu na masuala ya amani. Tunaomba mfikishe salamu zetu kwa wakuu wa mataifa ya Nordic,alisema Rais Magufuli katika hotuba yake hiyo kwa washiriki.Waziri wa Mambo ya Nje na Ushirikiano wa Afrika Mashariki, Profesa Palamagamba Kabudi alisema mkutano huo, unatoa fursa ya wadau kutathmini wanavyoshirikiana na maeneo ya kuongeza ushirikiano. Alisema mawaziri hao walikutana juzi usiku katika kikao na walikubaliana kujadili ajenda mbalimbali, ikiwemo mabadiliko ya tabia nchi. Waliafikiana mabadiliko hayo na maendeleo endelevu ni kitu kimoja, hivyo nguvu ya pamoja inahitajika kuangalia changamoto na kuleta suluhu bila kuacha mojawapo.  <topic>: kitaifa 